НАРОДНО ЧИТАЛИЩЕ „ПРОБУДА –1932”

село Сини вир, община Каолиново, област Шумен

ДОКЛАД ЗА ДЕЙНОСТТА НА ЧИТАЛИЩЕТО ПРЕЗ 2023 ГОДИНА

През 2023 година Народно Читалище „Пробуда-1932 г.” с.Сини вир,

осъществи своите дейности в съгласие с програмните цели, заложени

в Устава, според който Читалището има следните основни цели:

1.Развитие и обогатяване на културния живот, социалната и образовател-

на дейност в селото;  
2. Запазване на обичаите и традициите на населението в селото;  
3. Информиране на гражданите и приобщаването им към ценностите и постиженията на науката, изкуството и културата;  
4. Възпитаване в дух на демократизъм, родолюбие и общочовешка

нравственост на подрастващото поколение;

5. Осигуряване на достъп до информация.

Основните приоритети в работата на Читалищното настоятелство през изминалата година бяха насочени към обогатяване на културния живот в селото и за удовлетворяване потребностите на населението чрез: възпитаване и утвърждаване на националното самосъзнание и културна идентичност; съхранение и развитие на традициите на фолклора и развитие на любителското творчество сред децата и възрастните; осигуряване на достъп до информация и комуникация; развитие на библиотечната и информационната дейност; поддържане на Читалищната база в добро състояние.

В работата на Настоятелството главните цели бяха развитието на творчеството сред подрастващото поколение, целесъобразното използване на финансовите средства и организиране на дейности по изпълнение на заложените в културния календар изяви.Членовете на Настоятелството работиха с отговорност и всеотдайност през изминалата 2023 година.

На 30.03.2023 година беше проведено годишно-отчетно събрание.

Читалищното Настоятелство провежда активна дейност за повишаване на културното равнище на населението в селото, като организира честването на национални и религиозни празници. Културно –масовата дейност се провежда съвместно с кметството, детската градина и учениците, които учат в училището в съседното село. Бяха организирани и проведени тържества по случай :1-ви март /заедно с децата от детската градина; 8-ми март / с жените от селото/; Великден /организира се състезание за най-красиво украсени яйца в детската градина и /; на 24-ти май - деня на славянската писменост и българската култура беше отбелязан и патронният празник на Народно Читалище „Пробуда-1932 г.” в село Сини вир, в който празник участие взеха децата от подготви-телнатагрупа в детската градина и учениците от начална степен .Те бяха подготвили стихотворения, песни и танци и им бяха раздадени книги, пъзели и занимателни игри и др.награди.По случай Коледа и Нова година също беше организирано тържество.

Библиотечната дейност на Читалището продължи в изпълнение на основните й задачи: да дава достъп до четене и информираност на своите потребители – деца и възрастни; да работи в съответствие с призванието си да създава връзки между хората в динамиката на ежедневието.

Библиотеката разполага с много разнообразни детски книги. При всяко посещение децата се интересуват от нова литература и при намиране на ново заглавие много се радват и с голям интерес ги четат.

Общия брой на читателите е 118.Те са посетили 1942 пъти библиотеката като са заели 1972 книги. Библиотеката към Читалището е вписана в Регистъра на обществените библиотеки под № 1939.

В настоящия момент библиотечния фонд вече наброява 7064 библиотечни единици.Читалищната библиотека се обслужва от щатен административен секретар със средно образование на 4 часа работно време.

Органи на управление на читалището :

**Членове на Настоятелството**:

**1. Осман Хасанов Керимов - Председател**

**2. Нериман Иляз Хасан - Секретар**

**3.Дарина Богославова Димитрова - Член**

**Членове на Контролната комисия**:

**1. Ясим Ясимов Нуриев - Председател**

**2. Росен Валентинов Неделчев - Член**

**3. Дурхан Сами Сабри - Член**